**Pažyma apie priemonės „Kompetencijų vaučeris“ projektų finansavimo sąlygų aprašo keitimą**

* **Skelbiamas žiniai** 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 **„Kompetencijų vaučeris“** projektų finansavimo sąlygų aprašo, patvirtinto Lietuvos Respublikos ekonomikos ir inovacijų ministro 2016 m. spalio 7 d. įsakymu Nr. 4-611 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ priemonės Nr. 09.4.3-IVG-T-813 „Kompetencijų vaučeris“ projektų finansavimo sąlygų aprašo patvirtinimo (toliau – Aprašas) **keitimas**.
* Aprašo projektas jau buvo paskelbtas viešam aptarimui 5 darbo dienoms iki 2020-03-04, socialinių ekonominių partnerių pastabų negauta.
* Tačiau atsižvelgus į susiklosčiusią ekstremalią situaciją (paskelbtą karantiną Lietuvos Respublikoje) ir gautus projektų vykdytojų pasiūlymus, atlikti nauji Aprašo keitimai:
1. Pratęstas kompensacijos laikotarpis. **Kompensacijos laikotarpis** – **15** mėnesių nepertraukiamas laikotarpis, skaičiuojamas nuo dotacijos sutarties įsigaliojimo ir sprendimo dėl projektui nustatyto finansavimo dydžio priėmimo datos, kurio metu projekto vykdytojo darbuotojai gali mokytis. **Sutartims, sudarytoms ir galiojusioms iki šio įsakymo įsigaliojimo dienos, kompensavimo laikotarpis pratęsiamas 3 mėnesiais;**
2. Numatyta galimybė mokymams nuotoliniu būdu.Mokymai gali būti vykdomi **nuotoliniu būdu** (skype, viber, messenger ir kitas programas.).“
3. . Numatyta galimybė patikras atlikti nuotoliniu būdu. **Projekto patikra taip pat gali būti atliekama nuotoliniu būdu** – įgyvendinančiosios institucijos darbuotojams, atliekantiems patikras, nuotoliniu būdu prisijungus prie vykstančių mokymų.
* Atsižvelgiant į šiuos pakeitimus, atlikti kitų susijusių su minėtais keitimais Aprašo punktų keitimai.